**PROGRESJONSPLAN FOR DE SYV FAGOMRÅDENE Kragskogen Barnehage 2024**
Progresjonsplanen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver. Fagområdene vil sjelden opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.

* Barna skal utvikle kunnskaper og ferdigheter gjennom undring, utforsking og skapende aktiviteter
* Barnehagen skal ta utgangspunkt i barnas engasjement og bidrag i arbeidet med fagområdene, på en sånn måte at barns medvirkning blir ivaretatt.
* Barnehagen skal bruke ulikt materiell og utstyr, teknologi og digitale verktøy, spill, bøker og musikk i arbeidet med fagområdene

|  |  |  |  |
| --- | --- | --- | --- |
| **FAGOMRÅDENE** | **1-2 år** | **3 -4 år** | **Skolestarterne** |
| KommunikasjonSpråkTekst | Vi gir barna tid til å prate og fortelle. Vi bruker gjentagelser og stiller utdypende og åpne spørsmål for å videreutvikle samtalen. Vi bruker situasjoner som oppstår i det daglige til språkstimulering, samtale og refleksjon. F.eks. i forbindelse med bleieskift og påkledning. Vi legger til rette for, og veileder barna i verbal konfliktløsning. Vi bruker konkreter, bøker, sanger, bevegelser, rim og regler for å bygge opp barnas ordforråd. Vi synliggjør skriftspråket gjennom alfabetet m/ bilder på veggen, navn på stoler, ord og bilde på lekekasser med mer.Vi begynner å jobbe med sosiale spilleregler; takke, spørre om lov, lytte til andre, be om ting på en høflig måte, bordskikk.Vi leser høyt for barna og lar dem "lese" selv.Vi hjelper barna med å sette ord på følelser og tanker. Vi veileder barna til å følge enkle instruksjoner.Vi tolker og forsøker å forstå barnets verbale og non-verbale uttrykk og signaler, og bekrefter disse.Vi bruker “praten rundt fatet” med tallerkener med ulike motiv og design som inngang for meningsfulle samtaler ved måltidet. | Vi gir barna tid til å prate, fortelle og lytte til andre. Vi bruker gjentagelser og stiller utdypende og åpne spørsmål for å videreutvikle samtalen. Vi utvikler samtalene til å gjelde tankeeksperimenter og filosoferer over livet og verden rundt oss.Vi bruker situasjoner som oppstår i det daglige til språkstimulering, samtale og refleksjon. F.eks. i forbindelse med måltid, samlingsstund, i leken og påkledning.Vi fortsetter med sosiale spilleregler; takke, spørre om lov, kan jeg få, kan du hjelpe meg og vente på tur.Vi bruker aktivt verbal konfliktløsning og utfordrer barna til å løse konflikter på en empatisk måte. Vi fortsetter å hjelpe barna med å sette ord på følelser og tanker. Vi bruker støtteverktøyene “røde og grønn tanker” eller “steg for steg” for å hjelpe barna utvikle sosial kompetanse. I tillegg til at vi har alfabetet på veggen, vi har kalender med ukedag, dato og måned. Vi oppfordrer barna til å lekeskrive, herme etter bokstaver og ellers leke med skriftspråket. Vi har barnas navn på plassene, slik at de ser hvordan navnene skrives.Vi bruker konkreter, bøker, sanger, bevegelser, rim og regler for å bygge opp barnas ordforråd. Vi leser høyt for barna og lar dem” lese” selv, vi begynner med lengre bøker, som går over flere dager. Vi gjenforteller bøker vi har lest og reflekterer over historiene og karakterene i bøkene.Ved rydding bruker vi språket til å klassifisere og sortere leker i riktig kasse og plassVi øver på å følge lengre beskjeder og kollektive beskjeder.Vi bruker “praten rundt fatet” tallerkenen med ulike motiv og design som inngang for samtaler ved måltidet hvis barna viser interesse. | Vi bruker alfabetet og tallrekka og følger opp initiativ fra barna.  Vi bruker opplegget:Fra barnehage til skole, Aktivitet, mestring og glede for forskoleforberedende trening. Barna får øvelser i å organisere seg, konsentrere seg, vente på tur, bli satt i sentrum osv. (Lit: Fra barnehage til skole av Kari J. Kaardal og Nina Rønneberg Nielsen).  Vi har fokus på gode samtaler, og øver på å kunne ta imot kollektive beskjeder.Barnehagen har felles grenseobjekter med resten av barnehagene og skolene i bydelen. Bok: Geitekillingen som kunne telle til tiSpill: VillkattenLek: Haien kommerSang: Stopp ikke mobb kameraten min  Vi bruker “praten rundt fatet” tallerkenen med ulike motiv og design som inngang for samtaler ved måltidet hvis barna viser interesse. |
| KroppBevegelseMatHelse | Vi har fokus på at barna skal kjenne sine egne og andres grenser, og respektere disse. Barna skal vite hva som er greit, og kunne si fra om det som ikke er greit. Vi bruker barnehagens varierte uteområde aktivt, og går på tur hver uke. Vi tar hensyn til is og holke på vinteren, og ser an værforholdene. På tur prioriterer vi at alle barn går selv. Vi tilstreber et inkluderende miljø og jobber mot mobbing. Vi veileder i konfliktsituasjoner, og oppfordrer barna til å leke med hverandre på tross av alder og kjønn for et inkluderende lekemiljø for alle.Vi bruker både gymrommet og avdelingen til grovmotoriske aktiviteter, eks. hinderløype, ball-lek og dans. Vi gir barna utfordringer og hjelper dem til å bli selvstendige i hverdagssituasjoner som bl.a. begynne å kle på seg selv, spise med skje/gaffel, drikke av kopp og vaske hender. Vi legger til rette for faste rutiner ved do-trening og hygiene.Vi prioriterer et sunt og variert kosthold med bl.a. frukt og/eller grønnsaker til alle måltider. Vi legger til rette for aktiviteter med ulike materialer, puslespill, plastelina, perler med mer for å utvikle barnas finmotorikk.Vi har fokus på at de største barna øver på å kle på og av seg selv.På våren øver de største barna seg på å smøre sin egen mat.Vi gir barna muligheten til å delta i forberedelser til maten, for eksempel dekke på og av, og hente det vi trenger. Vi oppmuntrer barna til å smake på alt.Vi legger til rette for at barna opplever trivsel og glede gjennom å være ute.Vi forbereder barna på det som skal skje, f.eks overgangssituasjoner og aktiviteter.  | Vi har fokus på at barna skal kjenne sine egne og andres grenser, og respektere disse. Barna skal vite hva som er greit, og kunne si fra om det som ikke er greit. Vi prioriterer tur hver uke, og bruker barnehagens varierte uteområde aktivt. Vi bruker bevisst variasjonen i årstider og terreng, som naturen byr på. Barna fortsetter å trene på selvstendighet i hverdagssituasjoner. Vi har fokus på at barna skal kunne kle av og på seg selv. Barna starter med å øve på å rydde opp/hente uteklærne sine. Vi jobber med å skape indre motivasjon hos barna for å ha interesse for å kle av/på seg selv, og være aktiv ute.Vi bruker gymrommet og avdelingene til grovmotoriske aktiviteter, eks. Hinderløype og dans.Vi gir barna allsidige materialer og leker for å utvikle god finmotorikk.Vi har faste rutiner når det gjelder hygiene. Vi prioriterer et sunt kosthold som inneholder variert tilbud av frukt/grønnsaker, og lar barna få delta i matlaging. Vi bruker Voksenenga Nærmiljøhage og grønnsakshagen i barnehagens uteområde som en læringsarena for barna hvor de kan se at mat ikke bare kommer fra butikken. Vi lager mat av egendyrkede grønnsaker. Fra jord til bord.Vi legger til rette for do trening. Ved bursdager får barna være med å lage smoothie for å markere feiringen. Bursdagsbarnet er med å lage egen bursdagskrone.  | Vi har fokus på at barna skal kjenne sine egne og andres grenser, og respektere disse. Barna skal vite hva som er greit, og kunne si fra om det som ikke er greit. Naturgruppa møtes to dager i uken, de går på tur minst en av disse dagene. Vi begynner å dra på lengre turer og bruker kollektivtransport ved behov.Barna oppmuntres til å ta med ski i barnehagen når det er sesong og føre for det. Vi bruker opplegget Aktivitet, mestring og glede. I Dette skoleforberedende opplegget er det blant annet fokus på grovmotoriske aktiviteter som grunnleggende bevegelser, balanse, koordinasjon, kryssende bevegelser og ballferdigheter. Vi øver på finmotoriske ferdigheter med blant annet tegning, klipping etter strek og skrivelek til musikk.Vi øver på grunnleggende grovmotoriske ferdigheter i ulendt terreng og har f.eks hinderløype i skogen. Naturgruppa deltar på Skiforeningens skiskole.Naturgruppa deltar på Svømmekurs på Røa Bad.Vi har fokus på å bli selvstendig når det gjelder dobesøk.Barna trener på å holde orden på egne ting og pakke sekken sin selv. |
| KunstKulturKreativitet | Vi gir barna erfaringer med ulike materialer og konsistenser. På denne måten legger vi til rette for varierte kreative uttrykk og opplevelser.Gjennom aktiv tilstedeværelse i teaterlek/ rollelek kan vi videreutvikle leken og tilføre nye lekemomenter.Vi bruker musikk, sanger og instrumenter.Vi oppmuntrer barna til å iaktta og legge merke til estetikk i nærmiljøet og i hverdagen.Vi gir barna mulighet til varierte inntrykk og opplevelser av kunst, kultur og kreativitet, ved å introdusere de for sanger, eventyr og andre elementer fra barnekulturen. Vi introduserer teaterforestillinger ved hjelp av en teaterpedagog som har det overordnede ansvaret for å planlegge og gjennomføre drama- og teateraktiviteter for og sammen med barna. | Vi gir barna tilgang til variert materiale og introduserer dem for verktøy av forskjellige slag.Vi legger til rette for varierte formingsaktiviteter, der barna kan uttrykke seg estetisk. Vi bruker forskjellig type musikk, sanger og instrumenter.Vi bygger opp om barnas initiativ til kreativ lek, og legger til rette for teaterlek og rollelek. Vi introduserer teaterforestillinger ved hjelp av en teaterpedagog som har det overordnede ansvaret for å planlegge og gjennomføre drama- og teateraktiviteter for og sammen med barna. | Naturgruppa besøker forskjellige museer.Vi oppmuntrer til kreativ lek med naturmaterialer som leker.Vi oppmuntrer barna til å iaktta og legge merke til estetikk i nærmiljøet og i hverdagen.Vi introduserer barna for bruk av vanlige verktøy som hammer, sag, spikkekniv og bor. Vi oppsøker noen av Oslos kunst og kulturtilbud, så som teater, bibliotek, Vigelandsparken osv.Vi varierer mellom oppgaver hvor barna får bruke fantasien og utfolde seg fritt, og oppgaver med en oppskrift barna følger.Vi introduserer teaterforestillinger ved hjelp av en teaterpedagog som har det overordnede ansvaret for å planlegge og gjennomføre drama- og teateraktiviteter for og sammen med barna. |
| NaturMiljøTeknologi | Vi går på tur i skog og mark hele året, og fokuserer på at barna skal få gode opplevelser ute.Vi undrer oss sammen med barna over ting vi finner på tur, samt ute i barnehagen og det som skjer i naturen gjennom året. Vi utforsker årstidenes ulikheter.Vi introduserer barna til reisen fra lite frø til ferdig plante, i vårt pedagogiske arbeid.Vi kildesorterer søppel, og er gode rollemodeller for barna når det gjelder å ta vare på naturen og nærmiljøet.Vi bruker naturmaterialer som kongler og blader i lek og formingsaktiviteter.Vi fokuserer på gjenbruk, og lager karnevalkostymene av gjenbruksmateriale sammen med barna.Vi har forskjellige typer konstruksjonslek som f.eks. lego, bygging med treklosser, plastelina og lage togbane.Vi gjør noen enkle naturfaglige eksperimenter.Vi gir barna mulighet til å få begynnende kunnskap om dyr og dyrelivet i nærmiljøet. | Vi går turer i skog og mark hele året. Vi undrer oss sammen med barna over ting vi finner på tur og det som skjer i naturen gjennom året og utforsker årstidenes ulikheter. Vi følger med på bladene på trærne, småkryp som kommer og går, planter som spirer om våren og dør om høsten.Vi tar med barna på reisen fra lite frø til ferdig plante og bruker Voksenenga Nærmiljøhage aktivt i vårt pedagogiske arbeid. Vi kildesorterer søppel, og er gode rollemodeller for barna når det gjelder å ta vare på naturen og nærmiljøet i et bærekraftig perspektiv.Vi bruker naturmaterialer i lek og formingsaktiviteter, på tur og i barnehagen.Vi har forskjellige typer konstruksjonslek, med for eksempel lego, magneter, kaplaklosser osv.Vi inkluderer barna i situasjoner hvor IKT verktøy blir brukt, f.eks. bilder på data og bruker søkeverktøy når vi skal finne bilder og informasjon. | Naturgruppa er mye ute i naturen, og lærer å bruke naturen på en god og bærekraftig måte.Vi gjør forskjellige forsøk og eksperimenter, blant annet inspirert av Forskerfabrikkens kurs.Vi lærer barna om dyr, planter og dyrespor.Vi ser på hva et økosystem er.Vi følger årstidene og reflekterer over hva som skjer i naturen i løpet av et år.Vi tar med barna på reisen fra lite frø til ferdig plante og bruker Voksenenga Nærmiljøhage aktivt i vårt pedagogiske arbeid. Skolestarterne har hovedansvar for parsellen i høsthalvåret.Vi lærer enkel programmering gjennom lek med BeeBot |
| AntallRomForm | Vi bruker tall og telling i hverdagen. For eksempel når vi dekker på bordet, hvor mange barn som har kommet, i samlingsstund teller vi før vi begynner å synge osv. Vi ser på tallene og teller når vi går i trappa og vi har tallrekken fra 0 - 10 på veggen.Vi bruker eventyr, sanger, rim og regler hvor vi teller. Eks: ”Geitekillingen som kunne telle til ti”, ”Bukkene bruse”, ”1 og 2 og 3 indianere”, 5 små apekatter.Vi bruker preposisjoner aktivt i dagligtalen, og følger med på om barna forstår begrepene under, over, ved siden av osv. Vi gir barna mulighet til konstruksjonslek der sortering, klassifisering og sammenligning blir naturlig. Når vi bygger og pusler puslespill ser vi på ulike geometriske former, farger og preposisjoner.Vi oppdager sammenligning, klassifisering og organisering ved rydding- der vi legger riktig leke i riktig kasse. Vi har bilder og tekst på kassene for å hjelpe barn og voksne å finne riktig kasse.Vi bruker kroppen og sanser til å utvikle romforståelse. For eksempel lærer barna hvor de har plassen sin i garderoben, og ved bordet. Barna orienterer seg og vet hvor de forskjellige lekematerialene er på avdelingen.Vi bruker kroppen og sansene til å sammenligne klær, sko, høy, lav, stor, liten mm. | Vi bruker tall og telling i hverdagen. Vi bruker de naturlige situasjonene som oppstår i forbindelse med å dekke på bordet. Eks: Vi trenger 10 kopper, vi trenger en kniv til hver tallerken osv.Vi ser på tallene og teller når vi går i trappa og har tallrekka fra 0-10 på veggen. Eksperimenterer med å telle baklengs og kanskje annethvert tall osv.Vi bruker tall og dato i samlingsstund og ser på tallrekkefølge og andre naturlige rekkefølger. Vi bruker eventyr, sanger, rim og regler hvor vi teller. Eks: ”Geitekillingen som kunne telle til ti”, ”Bukkene Bruse”, ”1 og 2 og 3 indianere”. Vi bruker preposisjoner aktivt i dagligtalen, i lek, på tur, i samlingsstund og ellers i hverdagen.Vi gir barna mulighet til konstruksjonslek og spill der sortering, klassifisering og sammenligning blir naturlig. Barna får være kreative med materialet og finne nye muligheter.Vi bygger i forskjellige materialer og ser på ulike former osv.Vi spiller spill der vi skal gjenkjenne størrelse, antall, farger og former.Vi utforsker volumer og mengder i lek og i enkle eksperimenter. | Gjennom opplegget Aktivitet, mestring og glede har vi fokus på geometriske former og telling.Vi fletter enkel matematikk inn i hverdagssituasjoner f.eks når vi dekker bordet, når vi kler på oss, når vi lager mat osv.Vi utforsker og leker med tall og former.Vi leker regelleker, hopper tau, spiller spill med mer.Vi tar tiden og snakker for eksempel om hvor lenge det er til bussen går, hvor lenge er det til barnehagen stenger eller hvor lenge det er til jul.Vi bruker utematematikk når vi er på tur. |
| EtikkReligionFilosofi | Vi formidler et nøytralt livssyn med respekt for alle religioner og ønsker å bidra til at barna tilegner seg grunnleggende normer og verdier. Vi stiller åpne spørsmål og oppmuntrer til undring, refleksjon og filosofering. Vi markerer høytider og tradisjoner. Vi formidler til barna at det finnes ulike kulturer og måter å leve på, og øver oss på å vise interesse, respekt og toleranse for hverandre.Vi veileder og støtter barna i konflikthåndtering, og gir barna mulighet til å løse konflikter selv. Vi voksne er bevisste det ansvaret vi har som rollemodeller for barna.Vi har samtaler med barna om hva som er rett og galt i her og nå situasjoner og ellers når det er naturlig. Vi lar barna oppleve fellesskapet og være en del av en gruppe – oppleve at man tar hensyn til hverandre og viser empati.Vi veileder og bevisstgjør barna om egne og andre grenser, og lærer dem å respektere disse.Barnehagen markerer Fargerik uke i juni og fremmer respekt for menneskeverdet ved å synliggjøre, verdsette og fremme mangfold. Vi introduserer barna for en begynnende forståelse om aksept og inkludering. Vi bruker prosjektet “praten rundt fatet” der de voksne reflekterer og jobber med en felles forståelse i personalgruppen om hva er en meningsfull samtale for/med barn er. | Vi formidler et nøytralt livssyn med respekter for alle religioner, og ønsker å bidra til at barna tilegner seg grunnleggende normer og verdier.Vi møter barnas spørsmål, tro og undring med respekt, og er åpne for samtaler.Vi stiller åpne spørsmål og oppmuntrer til undring, refleksjon og filosofering. Vi markerer høytider og tradisjoner.Vi snakker om forskjellige religioner og livssyn. Vi snakker om døden, når det er naturlig.Vi lærer barna at det finnes forskjellige kulturer og måter å leve på, og øver oss på å vise interesse, respekt og toleranse for hverandreVi gir barna mulighet til å løse konflikter selv, og veileder dem når det er nødvendig.Vi voksne er bevisste det ansvaret vi har som rollemodeller for barna, og behandler hverandre og andre med respekt.Vi har samtaler med barna om hva som er rett og galt, at det er greit å være uenige. Vi lar barna oppleve fellesskapet og være en del av en gruppe – oppleve at man tar hensyn til hverandre og viser empatiVi veileder og lærer barna om de andre barnas grenser, og lærer dem å respektere disse.Vi lærer barna at alle mennesker er like mye verdt, og at man skal kunne være som man er.Barnehagen markerer Fargerik uke i juni og fremmer respekt for menneskeverdet ved å synliggjøre, verdsette og fremme mangfold. Vi lærer barna om aksept og inkluderingVi bruker prosjektet “praten rundt fatet” der de voksne reflekterer og jobber med en felles forståelse i personalgruppen om hva er en meningsfull samtale for/med barn er. | Vi snakker om hvordan de store barna er rollemodeller for de som er yngre.Vi veileder og lærer barna om de andre barnas grenser, og lærer dem å respektere disse.Vi lærer barna at alle mennesker er like mye verdt, og at man skal kunne være som man er.Barnehagen markerer Fargerik uke i juni og fremmer respekt for menneskeverdet ved å synliggjøre, verdsette og fremme mangfold. Vi gir barna en begynnende forståelse om aksept og inkludering knytta mot leken, sangen og eventyret som er felles for Osloskolene.Vi bruker prosjektet “praten rundt fatet” der de voksne reflekterer og jobber med en felles forståelse i personalgruppen om hva er en meningsfull samtale for/med barn er. |
| NærmiljøSamfunn | Vi bruker tid på at barna skal bli kjent og trygg på egen avdeling og på uteområdet.Vi legger vekt på å likebehandle gutter og jenter. Vi gir dem like utfordringer og like mye oppmerksomhet. Vi har fokus på vennskap og hvordan man kan være en god venn. Vi går turer i nærmiljøet og blir kjent med det som finns rundt oss. Vi har fokus på forandringer i naturen gjennom årstidene.Vi markerer samefolkets dag 6/2 med samisk mat, musikk, sanger og teller til tre på samisk.Vi markerer FN-dagen, prater om barns rettigheter og ser på barnekonvensjonen.Vi markerer 17-mai med tog, tradisjonelle leker og is.Vi arrangerer Fargerik uke i forbindelse med Pride, hvor vi fokuserer på mangfold, inkludere alle, og at man kan være stolt av den man er. | Vi legger vekt på å likebehandle gutter og jenter. Vi gir dem like utfordringer og like mye oppmerksomhet.Vi gjør barna kjent med at samene er Norges urbefolkning og markerer samefolkets dag med samisk mat og musikk. Vi markerer FN-dagen, med fellessamling om barnekonvensjonen og barns rettigheter. Vi snakker om hvor mange forskjellige land som finnes og hvordan det er å leve andre steder i verden. Vi pynter med flagg fra mange land. Vi varierer år for år hva vi bruker som hovedfokus for å skape variasjon. Vi markerer 17. mai, med tog, tradisjonelle leker og is. Vi arrangerer Fargerik uke i forbindelse med Pride, hvor vi fokuserer på mangfold, å inkludere alle og at man kan være stolt av den man er.  | Naturgruppa har større muligheter når det gjelder å dra på tur, og bli kjent med både marka og byen. Vi går turer i nærmiljøet og blir kjent med butikk, buss, bibliotek, t-bane med mer.Vi har fokus på vennskap og hvordan man kan være en god venn.Vi vil at barna skal oppleve det positive i å være i en gruppe.Vi vil at alle barna skal oppleve at de er unike. Vi gjør barna kjent med at samene er Norges urbefolkning og markerer samefolkets dag med samisk mat og musikk.Vi markerer FN – dagen.Vi arrangerer Fargerik uke i forbindelse med Pride, hvor vi fokuserer på mangfold, å inkludere alle og at man kan være stolt av den man er. |